
Nr.9

17.p.
Par dzīvokļa īpašuma Pionieru ielā 92-3 (Jaunolainē) pirkuma maksas apstiprināšanu

un pirkuma līguma noslēgšanu
 Tiek dots vārds: Andrim Bergam

Olaines novada pašvaldība 2026.gada 18.augustā saņēma S V, personas kods_, deklarētā dzīvesvieta_, iesniegumu (reģ. Nr. ONP/1.1./26/5623-SD) ar ierosinājumu atsavināt īres dzīvokli Pionieru ielā 92-3, Jaunolainē, Olaines pagastā, Olaines novadā pa euro uz nomaksu uz 5 (pieciem) gadiem, piemērojot likumiskos 6 (sešus) procentus gadā no nesamaksātās pirkuma maksas daļas.
Izvērtējot saņemto iesniegumu, pašvaldības rīcībā esošo informāciju, konstatēts:
Ar Latvijas Republikas Rīgas rajona Olaines pagasta padomes 1998.gada 1.aprīli piešķirta dzīvojamā platība (labiekārtots dzīvoklis) Pionieru ielā 92-3, Jaunolainē, Olaines pagastā, S K. 
Pamatojoties uz Ministru kabineta 2009.gada 19.novembra rīkojuma Nr.791 (prot. Nr.81 5.§) „Par valsts dzīvojamo māju neprivatizēto daļu nodošanu pašvaldību īpašumā” 11.ierakstu VAS „Privatizācijas aģentūra” un Olaines novada dome pārņēma savā īpašumā - nekustamā īpašuma Pionieru ielā 92, Jaunolainē, Olaines pagastā, Olaines novadā (kadastra                             Nr. 8080 008 0409 neprivatizētās daļas – valsts īpašumā esošā dzīvokļa Nr.3 un tam piederošo kopīpašuma 3730/205890 domājamo daļu no zemesgabala un dzīvojamās mājas.

Dzīvojamo telpu īres līgums noslēgts 2015.gada 16.decembrī (starp AS “Olaines ūdens un siltums” un S K (no 13.08.2016. mainīts uzvārds no “K” uz “V”)).

Dzīvoklī deklarēta dzīvesvieta šādām personām:

1. S  V, personas kods_,  no 28.04.1998. (īrniece);

2. S V, personas kods_, no 03.03.2014. (īrnieka ģimenes loceklis - laulātais);

3. M V, personas kods_, no 29.05.2008. (īrnieka ģimenes loceklis – meita);

4. K V, personas kods_, no 08.06.2009. (īrnieka ģimenes loceklis – meita).

Saskaņā ar AS “Olaines ūdens siltums” izziņu Nr. 1-3/642 “Izziņa par parāda neesamību” par dzīvokli Pionieru ielā 92-3, Jaunolainē, Olaines pagastā, Olaines novadā, nav īres un komunālo maksājumu parāda.
Olaines novada pašvaldības īpašuma tiesības ierakstītas Rīgas rajona tiesas Olaines pagasta zemesgrāmatas nodalījumā Nr.5108 3, kadastra numurs: 80809001194, adrese/atrašanās vieta: Pionieru iela 92 - 3, Jaunolaine, Olaines pag., Olaines nov. Īpašnieks: Olaines novada pašvaldība, reģistrācijas kods 90000024332. Žurnāla Nr. 300005710958, lēmums 19.10.2022. 
Dzīvokļa sastāvs – 1-istabas dzīvoklis, kopējā platība 37.3 kv.m, kopīpašuma domājamā daļa no būves (kadastra apzīmējums 80800080409001) - 3730/205890; kopīpašuma domājamā daļa no zemes (kadastra apzīmējums 80800080409) - 3730/205890.
Dzīvokļa fiskālā kadastrālā vērtība sastāda EUR 6880.00, universālā kadastrālā vērtība sastāda EUR 21598.00. 
Saskaņā ar Latvijas Republikas Rīgas apgabaltiesas zvērinātas notāres I K  2026.gada 18.augusta izsniegtu Vienošanos (reģistra Nr.1915) S V, S V un M V vienojās, ka dzīvoklis Pionieru ielā 92-3, Jaunolainē, Olaines pagastā, Olaines novadā, tiks atsavināts S V.
Latvijas Īpašumu Vērtētāju asociācijas sertificēts vērtētājs J R (kompetences sertifikāts Nr.60) 2026.gada 1.septembrī sagatavoja atskaiti par dzīvokļa Nr.3, Pionieru iela 92, Jaunolaine, Olaines pag., Olaines nov., (kad. Nr.8080 900 1194) iespējamās vērtības noteikšanu (uz 2026.09.01.) (reģ. Nr. ONP/1.8./26/6487-SD (15.09.2026.)). Iespējamā vērtība nekustamā īpašuma - dzīvokļa atsavināšanai īrniekam varētu būt EUR 17 800.00 (septiņpadsmit tūkstoši astoņi simti euro 00 centi).
Saskaņā ar:

 Publiskas personas mantas atsavināšanas likuma:

4.panta ceturtās daļas 5.punktu, atsevišķos gadījumos publiskas personas nekustamā īpašuma atsavināšanu var ierosināt šādas personas - īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45.pantā noteiktajā kārtībā;

8.panta:

otro daļu, atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā;

trešo daļu, nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu;

36.panta trešo daļu, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. Šos nosacījumus iekļauj pirkuma līgumā. Institūcija, kas organizē publiskas personas nekustamā īpašuma atsavināšanu, var piešķirt pircējam tiesības nostiprināt iegūto īpašumu zemesgrāmatā uz sava vārda, ja viņš vienlaikus zemesgrāmatā nostiprina ķīlas tiesības par labu atsavinātājam.

37.panta pirmās daļas 4.punktu, pārdot publiskas personas mantu par brīvu cenu var, ja:

4) nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants);

45.panta:

trešo daļu, atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā “Par dzīvojamo telpu īri” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem;

ceturto daļu, Īrnieks vai viņa ģimenes locekļi var pirkt īrēto viendzīvokļa māju vai dzīvokļa īpašumu, ja:

2) tiesā nav celta prasība par īres līguma izbeigšanu.

likuma “Par valsts un pašvaldību dzīvojamo māju privatizāciju” Pārejas noteikumu 30.punktu, no 2006.gada 1.septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Publiskas personas mantas atsavināšanas likumu;

likuma „Civillikums. TREŠĀ DAĻA. Lietu tiesības”:

 927.pantu, īpašums ir pilnīgas varas tiesība par lietu, t. i. tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību;

1036.pantu, īpašums dod īpašniekam vienam pašam pilnīgas varas tiesību par lietu, ciktāl šī tiesība nav pakļauta sevišķi noteiktiem aprobežojumiem.

likuma „Civillikums. CETURTĀ DAĻA. Saistību tiesības”

2069.pantu, pārdevējs var paturēt sev īpašuma tiesību uz pārdoto lietu vai nu tā, ka šī tiesība viņam paliek līdz tam laikam, kamēr nav galīgi samaksāta pirkuma maksa, vai arī tā, ka īpašuma tiesība pāriet atpakaļ uz viņu, ja pircējs nesamaksā. Ja rodas šaubas par līdzēju nodomu, tad pieņemams par nolīgtu, ka īpašuma tiesība paliek pārdevējam, kamēr nav galīgi samaksāta pirkuma maksa;

2070.pantu,  ja nolīgta tiesība maksāt pirkuma cenu pa daļām un pircējs palaiž divus maksājumu termiņus, pie kam pārdevējs nevēlas aprobežoties ar nokavēto maksājumu piedzīšanu, vai ja pircējs atsavina pirkto mantu, vai to nozaudē, vai tā sabojā, ka tās vērtība vairs nesedz nenokārtotos maksājumus, tad pārdevējs var prasīt līguma atcelšanu un pārdotās mantas atdošanu līdz ar atlīdzību par lietošanu starplaikā no mantas nodošanas pircējam līdz atdošanai pārdevējam un par pēdējam nodarītiem zaudējumiem. Summā, kas pārdevējam uz šā pamata pienākas no pircēja, ieskaitāmi visi pircēja izdarītie maksājumi, un ja tie pārsniedz šo summu, tad atlikums atmaksājams pircējam. Šiem noteikumiem pretēji nolīgumi nav spēkā;

Ministru Kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta”:

1.punktu, noteikumi nosaka:

1.1. kārtību, kādā Publiskas personas mantas atsavināšanas likuma (turpmāk – likums) 4.panta ceturtajā daļā minētās personas iesniedz atsavināšanas ierosinājumu, kā arī kārtību, kādā tiek izskatīti saņemtie atsavināšanas ierosinājumi un pieņemts lēmums par publiskas personas mantas nodošanu atsavināšanai vai atsavināšanas ierosinājuma atteikumu un tiek atcelts lēmums par publiskas personas mantas nodošanu atsavināšanai; 

2.punktu, likuma 4.panta ceturtajā daļā norādītās personas (turpmāk – atsavināšanas ierosinātāji) publiskas personas nekustamā īpašuma atsavināšanas ierosinājumu (turpmāk – atsavināšanas ierosinājums) iesniedz:

2.3. attiecīgajā pašvaldībā, ja ierosina atsavināt pašvaldības nekustamo īpašumu;

5.punktu, ja dzīvojamās mājas, tās domājamās daļas vai dzīvokļa īpašuma atsavināšanas ierosinājumu iesniedz likuma 4.panta ceturtās daļas 5.punktā minētās personas, ierosinājumu paraksta īrnieks (īrnieki, ja atsavināts tiek kopējais dzīvoklis) vai viņa ģimenes loceklis. Atsavināšanas ierosinājumam pievieno:

5.2. īrnieka un viņa ģimenes locekļu notariāli apliecinātu vienošanos par to, kurš vai kuri no viņiem iegūs īpašumā dzīvojamo māju, tās domājamo daļu vai dzīvokļa īpašumu;

5.3. atsavināmā īpašuma dzīvojamās telpas īres līguma kopiju (ja atsavināts tiek kopējais dzīvoklis, – īres līgumu); 

5.4. izziņu par īres un komunālo maksājumu parāda esību vai neesību.

Olaines novada pašvaldības dome secina, ka:

1. dzīvokļa Pionieru ielā 92-3, Jaunolainē, Olaines pagastā, Olaines novadā (kadastra numurs: 80809001194) īpašuma tiesības ir ierakstītas zemesgrāmatā uz Olaines novada pašvaldības vārda;

2. Pašvaldībai, rīkojoties ar tai piederošu nekustamo īpašumu jānodrošina savu mantisko interešu aizsardzība un jānovērš risks, ka pirkuma maksas samaksa netiek veikta pilnā apmērā. Tādēļ, pieļaujot pirkuma maksas samaksu pa daļām, nepieciešams noteikt skaidru un izpildāmu maksājumu kārtību, paredzēt atlīdzību par atlikto maksājumu, kā arī pirkuma līgumā saglabāt pašvaldības īpašuma tiesību uz nekustamo īpašumu līdz pilnīgai pirkuma maksas samaksai;
3. atbilstoši Olaines novada domes 2018.gada 24.oktobra sēdes lēmuma “Par nekustamā īpašuma atsavināšanas cenas noteikšanas kārtību” (ar grozījumiem 23.02.2022.)  3.2.2., 3.2.3., 3.2.4. un 3.2.5.3.punktam apstiprināma pārdošanas cena EUR18200.00.

Ņemot vērā iepriekš minēto, Finanšu komitejas 2026.gada 23.septembra sēdes protokolu Nr.9 un, pamatojoties uz Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 4.panta ceturtās daļas 5.punktu, 5.panta pirmo un otro daļu, 8.panta pirmo un otro daļu, 36.panta trešo daļu, 37.panta pirmās daļas 4.punktu, 45.panta ceturto daļu, likuma “Par valsts un pašvaldību dzīvojamo māju privatizāciju” Pārejas noteikumu  30.punktu, likuma „Civillikums. TREŠĀ DAĻA. Lietu tiesības” 927. un 1036.pantu, likuma „Civillikums. CETURTĀ DAĻA. Saistību tiesības” 2069. un 2070.pantu,  Ministru Kabineta 2011.gada 1.februāra noteikumiem Nr.109 “Kārtība, kādā atsavināma publiskas personas manta”, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Slēgt pirkuma līgumu par dzīvokļa īpašuma Pionieru iela 92-3, Jaunolainē, Olaines pagastā, Olaines novadā (kadastra numurs: 80809001194 (sastāvošs no 1-istabas dzīvokļa, kopējā platība 37.3  kv.m, kopīpašuma domājamās daļas no būves (kadastra apzīmējums 80800080409001) - 3730/205890;  kopīpašuma domājamās daļas no zemes (kadastra apzīmējums 80800080409) - 3730/205890) atsavināšanu S V, personas kods_.
2. Apstiprināt dzīvokļa pārdošanas cenu EUR 18200.00 (astoņpadsmit tūkstoši divi simti euro 00 centi).
3. Noteikt S V šādu maksāšanas kārtību:

3.1.  pirmā iemaksa EUR 1820.00 (viens tūkstotis astoņi simti divdesmit euro 00 centi) samaksājama līdz 2026.gada 28.oktobrim (rekvizīti: Olaines novada pašvaldība, reģ.Nr.90000024332, AS „Swedbank”, HABALV22, konts LV82HABA0551020841125, mērķis: par dzīvokļa īpašuma Pionieru iela 92-3 (Jaunolainē)  atsavināšanu);

3.2.  atlikusī pirkuma maksa EUR 16380.00 (sešpadsmit tūkstoši trīs simti astoņdesmit euro 00 centi) jāsamaksā līdz 2031.gada 28.septembrim 59 mēnešu laikā saskaņā ar pirkuma līgumā noteikto maksājumu grafiku, iekļaujot šādus nosacījumus:

3.2.1.  par atlikto maksājumu maksā 6 (sešus) procentus gadā no nesamaksātās pirkuma maksas daļas;

3.2.2.  par pirkuma līgumā noteikto maksājumu termiņu kavējumiem maksā nokavējuma procentus 0,1 procenta apmērā no kavētās maksājuma summas par katru kavējuma dienu;

3.2.3.  īpašuma tiesība uz dzīvokļa īpašumu līdz pilnīgai pirkuma maksas samaksai saglabājas Olaines novada pašvaldībai saskaņā ar Civillikuma 2069.pantu;

3.2.4.  gadījumā, ja S V nokavē divus maksājumu termiņus, pašvaldībai ir tiesības vienpusēji atkāpties no pirkuma līguma un pārdotā nekustamā īpašuma atdošanu, kā arī pieprasīt zaudējumu un lietošanas atlīdzību saskaņā ar Civillikuma 2070.pantu.

4. Uzdot Īpašuma un juridiskajai nodaļai sagatavot pirkuma līgumu par lēmuma 1.punktā noteiktā dzīvokļa īpašuma atsavināšanu, ievērojot lēmuma 3.punkta apakšpunktos noteikto.

5. Noteikt, ka pirkuma līgums tiek noslēgts pēc lēmuma 3.1.punkta izpildes, bet ne vēlāk kā līdz 2016.gada 28.oktobrim.

6. Pilnvarot domes priekšsēdētāju vai priekšsēdētāja pirmo vietnieci parakstīt pirkuma līgumu ar S V.

7. Noteikt, ja līdz 2026.gada 28.oktobrim netiek izpildīts lēmuma 5.punkts, šis lēmums zaudē spēku.

8. Lēmumu var pārsūdzēt Administratīvajā rajona tiesā Rīgas tiesu namā Baldones ielā 1A, Rīgā, LV-1007, viena mēneša laikā no šī lēmuma spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.
Sēdes vadītājs








A.Bergs

